[image: vapp2_vectorized]EELNÕU


JÕELÄHTME  VALLAVOLIKOGU	
O T S U S


Kostivere									13. august 2026 nr 


Jõelähtme vallale kuuluvale kinnistule Toome tee Loo alevikus Jõelähtme vald, Loo alevik, Saha tee 8 korteriühistu kasuks isikliku kasutusõiguse seadmine

Jõelähtme vald, Loo alevik, Saha tee 8 korteriühistu (registrikood 80671056) esitas 29.05.2026 taotluse isikliku kasutusõiguse seadmiseks Jõelähtme vallale kuuluvale Loo alevikus Toome tee (katastritunnus 24501:001:3018, registriosa number 165550, sihtotstarve transpordimaa 100%, pindala 3340,0 m2) kinnisasjale elektrivarustuse rajamiseks.

Ehitusregistri kaudu esitati 29.10.2024 ehitusloa taotlus numbriga 2412271/07962, mille Jõelähtme Vallavalitsus kooskõlastas ja luges teavitatuks 07.11.2024. Ehitusluba on esitatud uue äripindadega korterelamu kasutamiseks  Insenerimaailm poolt koostatud projekti töö nr PR02524 „Äripindadega korterelamu“ alusel, mille eesmärk on Saha tee 8 (katastritunnus 24501:001:3487) kinnisasjal olevate korterelamute teenindamiseks elektriga. Rajatav elektripaigaldis saab alguse Toome tee 1e (katastritunnus 24504:002:0313, registriosa number 11162702) kinnisasjal olevast alajaamast, mis suundub edasi Toome tee kinnisasjale, läbides seeläbi eraomandisse kuuluvat Saha tee 8 kinnisasja. 

Vastavalt PARI tunnus 1106113 ruumiandmetele on isikliku kasutusõiguse ala Toome tee kinnisasjal ca 75 m2.

Jõelähtme Vallavolikogu otsustas 2025. aasta märtsikuu istungil päevakorra punkti nr 10 arutelu
käigus protokollilise otsusena, et vallamaa koormamisel servituudiga tavapärastel tingimustel on
tasu servituudi talumise eest 12 eurot kalendriaastas kinnistu kohta esimesed 10 aastat ning 10
aasta möödudes indekseeritakse kalendriaasta tasu tarbijahinna indeksiga järgnevaks kümneks
aastaks.

Võttes aluseks asjaõigusseaduse § 158, § 225, asjaõigusseaduse rakendamise seaduse § 152 lg 2, Jõelähtme Vallavolikogu 12.09.2006 määruse nr 29 „Jõelähtme vallavara valitsemise kord“ § 35 lg 1 p 2, lg 3 ja lg 5, Jõelähtme vald, Loo alevik, Saha tee 8 korteriühistu poolt 29.05.2026 esitatud avalduse, Jõelähtme Vallavalitsuse ja taotleja vahelised läbirääkimised, Jõelähtme Vallavolikogu

o t s u s t a b:

1. Koormata Jõelähtme vald, Loo alevik, Saha tee 8 korteriühistu (registrikood 80671056) kasuks isikliku kasutusõigusega Jõelähtme valla omandisse kuuluva kinnisasja Harju maakonnas, Jõelähtme vallas, Loo alevikus, Toome tee (katastritunnus 24501:001:3018, registriosa number 165550, sihtotstarve transpordimaa 100%, pindala 3340,0 m2) kinnisasja ca 75 m2 ulatuses vastavalt PARI tunnusega 1106113 registreeritud ruumikujule (lisa);
2. Isikliku kasutusõigus seatakse elektrirajatiste ehitamiseks, hooldamiseks, remondiks, korrashoiuks ja arendamiseks vastavalt lisas toodud skeemile (koormatav ala on tähistatud punase joonega) alljärgnevatel tingimustel:
2.1. kasutusõiguse omanik kohustub valdama ja kasutama kasutusõiguse ala ainult kasutusõiguse eesmärgil, säilitades selle senise majandusliku sihtotstarbe ning kasutades seda korrapäraselt ja heaperemehelikult ning võtma tarvitusele mõistlikud abinõud, vältimaks omanike või kolmandate isikute vara või õiguste kahjustamist mistahes viisil;
2.2. tehnorajatise rajamise või remonttööde järgselt tihendatakse kaevik ja taastatakse pinna ja ehitise endine seisund, ristumisel asfalteeritud teega tuleb tehnovõrk rajada kinnisel meetodil, selle võimatusel tuleb igakordselt taotleda maaomaniku luba ja tingimusi teekatte lõhkumise ja hilisema taastamise kohta;
2.3. kasutama oma tegevuses loodussäästlikku tehnoloogiat, vältima keskkonna reostamist ning täitma õigusaktidest tulenevaid nõudeid;
2.4. teostama vajalikud tehnorajatise hooldus-, remondi- ja rekonstrueerimistööd omal kulul ja viisil, mis kõige vähem takistab kinnistu sihtotstarbelist kasutamist; 
2.5. teavitama omanikku või omaniku esindajaid tehnorajatise plaanilisest hooldus- ja remonditöödest vähemalt kolm (3) päeva enne tööde alustamist; 
2.6. pärast tehnorajatise hooldus-, remondi- ja rekonstrueerimistööde lõpetamist taastama maaüksusel oma kulul tööde alustamisele eelnenud olukorra mõistliku aja jooksul pärast vastavate tööde lõpetamist ja seda kogu kasutusõiguse kehtivusaja jooksul;
2.7. kui kasutusõiguse lõppemise korral on vajalik tehnorajatise likvideerimine, siis on tehnorajatise omanik kohustatud tehnorajatise likvideerima ja maa korrastama;
2.8. isiklik kasutusõigus seatakse tähtajatult;
2.9. isikliku kasutusõiguse talumise eest tasub isikliku kasutusõiguse omanik 12,00 eurot kinnisasja kohta kalendriaastas esimese 10 (kümne) aasta jooksul. Tasu arvestatakse alates notariaalse lepingu sõlmimisele järgnevast kalendripäevast ning selle maksmine toimub esitatava arve alusel, arvel märgitud tähtaja jooksul. Isikliku kasutusõiguse talumise eest esitatakse arve 1 (üks) kord kalendriaastas jooksva aasta kohta. Kalendriaasta kohta, mil notariaalne leping sõlmitakse, esitatakse arve koos järgneva kalendriaasta kohta esitatava talumise tasu arvega. Pärast 10 aasta möödumist indekseeritakse kalendriaasta tasu tarbijahinna indeksiga järgnevaks kümneks aastaks ning sama ajavälbaga ka edaspidi; 
2.10. Jõelähtme vallal on õigus avalikes huvides vajalike tehnorajatiste tarbeks kasutada või koormata isikliku kasutusõiguse ala kolmandate isikute õigustega (sh piiratud asjaõigused);
2.11. isikliku kasutusõiguse omanik kohustub lubama ilma tasu võtmata kõiki Jõelähtme valla poolt avalikeks huvideks planeeritud töid isikliku kasutusõigusega koormatud alas (tee remont ja -katendi ehitus, vee-, kanalisatsiooni ja teiste trasside ehitus) lähtudes seejuures kaitsevööndis kehtivatest piirangutest. Eeltoodu ei välista isikliku kasutusõiguse omaniku töötajate poolt osutatavate konkreetsete tellimuste täitmise eest hinnakirja järgset tasumist; 
2.12.  isikliku kasutusõiguse lepingu seadmisega kaasnevad kulud (notaritasud, riigilõivud) kannab Jõelähtme vald, Loo alevik, Saha tee 8 korteriühistu (registrikood 80671056);
3. Otsus jõustub teatavakstegemisest.

